b'\n_START_ARTICLE_\nHamborger\n_START_PARAGRAPH_\nHamborger er en let h\xc3\xb8nserace, som betragtes som en af de \xc3\xa6ldste h\xc3\xb8nserace. Dens oprindelse er uklar, og forskellige kilder n\xc3\xa6vner England, Holland eller Tyskland som oprindelsesland._NEWLINE_En dv\xc3\xa6rgform fremavledes i Storbritannien i 1700-tallet._NEWLINE_Hamborgeren er en livlig race med slank krop og elegant holdning._NEWLINE_Hanen vejer 2-2,5 kg og h\xc3\xb8nen vejer 1,5-2 kg, mens dv\xc3\xa6rghanen er p\xc3\xa5 cirka 750 gram og dv\xc3\xa6rgh\xc3\xb8nen p\xc3\xa5 cirka 650 gram. \xc3\x86ggene er hvide og forholdsvis sm\xc3\xa5. De l\xc3\xa6gger \xc3\xa5rligt 160-200 hvide \xc3\xa6g \xc3\xa0 50-55 gram (cirka 40 gram for dv\xc3\xa6rgvarianten)._NEWLINE_Hamborgeren er en produktiv \xc3\xa6gl\xc3\xa6gger, men rugelysten er svag. Racen har mistet sin \xc3\xb8konomiske betydning til andre racer, som l\xc3\xa6gger st\xc3\xb8rre \xc3\xa6g.'